**Klik!** (engl. *Click*) on vuonna 2006 ensi-iltansa saanut yhdysvaltalainen komediaelokuva ja sen on ohjannut Frank Coraci. Pääosissa nähdään Adam Sandler, Kate Beckinsale, David Hasselhoff, Sophie Monk ja Christopher Walken. *Klik!* on komedia työhullusta arkkitehdista, joka saa käsiinsä universaalin kauko-ohjaimen, jolla hän voi kelata elämäänsä eteen- ja taaksepäin. Ongelmia syntyy kun ohjain alkaa hallita hänen elämäänsä.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Michael Newman (Adam Sandler) on naimisissa kauniin Donnan (Kate Beckinsale) kanssa, ja heillä on kaksi lasta, Ben (Joseph Castanon) ja 
Samantha (Tatum McCann). Hän ei kuitenkaan näe perhettään paljonkaan, koska tekee pitkiä työpäiviä arkkitehtitoimistossa, toivoessaan, että epäkiitollinen pomo (David Hasselhoff) alkaa arvostaa hänen korvaamatonta työpanostaan ja tekee hänestä osakkaan. Päästessään lepäämään laakereillaan hän voi antaa runsaasti huomiota vaimolle ja penskoille. Niin hän ainakin vakuuttaa itselleen. Valvottuaan koko illan työnsä parissa väsynyt Michael turhautuu, koska ei edes tiedä, mikä kaukosäädin avaa TV:n. Michael lähtee etsimään täydellistä laitetta elektronisten vempaimiensa ohjaamiseen ja pöllähtää Bed, Bath & Beyondin takahuoneeseen, jossa erikoinen työntekijä, Morty (Christopher Walken) antaa hänelle kokeellisen, ainoan laatuaan olevan huippuvekottimen, joka takuuvarmasti muuttaa hänen elämänsä.

Morty oli tosissaan. Pian Michael hallitsee ympäristöään käynnistämällä jokaisen kodinkoneen napin painalluksella. 

Laitteella on kuitenkin hätkähdyttävämpiäkin ominaisuuksia. Sillä pystyy jotenkin vaimentamaan perheen koiran, Sundancen, haukunnan – ja mikä vielä hämmästyttävämpää, kelaamaan pikakelauksella ärsyttävän riidan vaimon kanssa. Michael tulee pian riippuvaiseksi uudesta vallastaan, jonka avulla hän pystyy toteuttamaan toiveensa.

Ennen pitkää kaukosäädin kuitenkin ohjelmoi häntä, eikä päinvastoin. Ja vaikka miten yrittää, Michael ei pysty estämään kaukosäädintä päättämästä, mitkä asiat elämässään hän kokee ja mistä jää paitsi. Vasta silloin hän alkaa arvostaa ja hyväksyä elämäänsä – hyvän, pahan ja ruman.
Silloin hän tajuaa ettei kannata nopeuttaa elämäänsä vaan antaa mennä omaa tahtia

Roolit
------

|  |  |  |
| --- | --- | --- |
|  Adam Sandler  | … |  Michael Newman
  |
|  Kate Beckinsale  | … |  Donna Newman
  |
|  Christopher Walken  | … |  Morty
  |
|  David Hasselhoff  | … |  John Ammer
  |
|  Henry Winkler  | … |  Ted Newman
  |
|  Julie Kavner  | … |  Trudy Newman (Michaelin äiti)
  |
|  Sean Astin  | … |  Bill Rando
  |
|  James Earl Jones  | … |  Kertoja/Kommentaattori
  |
|  Sophie Monk  | … |  Stacy (John Ammerin sihteeri)
  |
|  Joseph Castanon  | … |  Benjamin Newman (lapsi)
  |
|  Jonah Hill  | … |  Benjamin Newman (teini-ikäinen)
  |
|  Jake Hoffman  | … |  Benjamin Newman (aikuinen)
  |
|  Tatum McCann  | … |  Samantha Newman (lapsi)
  |
|  Lorraine Nicholson  | … |  Samantha Newman (teini-ikäinen)
  |
|  Katie Cassidy  | … |  Samantha Newman (aikuinen)
  |
|  Rob Schneider  | … |  Prince Habeeboo
  |
|  Rachel Dratch  | … |  Alice the secretary
  |
|  Jennifer Coolidge  | … |  Janine
  |
|  Cameron Monaghan  | … |  Kevin O'Doyle
  |
|  Nick Swardson  | … |  Bed, Bath ja Beyond -mies
  |
|  Terry Crews  | … |  Mies, joka laulaa autossa laulun Working For the Weekend
  |
|  Elliott Cho  | … |  Ping Woo
  |

Palkinnot ja ehdokkuudet
------------------------

* Parhaan maskeerauksen Oscar-palkinto (ehdolla)
* People's Choice Awards: Paras komediaelokuva (voitti)
* Kids' Choice Awards: Paras elokuva (ehdolla)
* Kids' Choice Awards: Paras miespuolinen elokuvanäyttelijä (voitti)

Lähteet
-------

1. 1 2  Click (2006) Box Office Mojo. Viitattu 22.4.2018.